กวีประชาไท: ระบอบงูเห่าปนอีกา
อันระบอบระบบสยบมนุษย์ ต้องสิ้นสุดที่ยุติธรรมนำเหตุผลแต่ถ้ายังไม่ยั้งหยุดสุดสัปดน ประชาชนจะชิงชังจนพังครืนเพราะเมื่อคนหม่นหมองรู้มองเหตุ ความสังเวชเวทนาพาขมขื่นคนรู้คิดมีสิทธิ์ฝันอันยั่งยืน พร้อมทวงคืนลิขิตของสิทธิ์ตนใครปฏิรูปก่อนเลือกตั้งดั่งที่เป็น รัฐธรรมนูญโดดเด่น เห็นสีขนมรดกของใครใส่เล่ห์กล มีพ่วงพวงไพร่พล กล่นอีกาประชาชนขนมาประชามติ ชนะสิ ตริตรองอ่านสองหน้าขนาดจบ ป.ตรี ขี่เก๋งมา กติกาป่าช้าบอกน่ารักโค่นระบอบทักษิณให้สิ้นชีพ กลับกลายบีบกติกาผีห่าผลักสร้างระบอบงูเห่าโจรเข้าลัก จะสะบักสะบอมใหญ่ในไม่ช้าเมื่อต้องใช้เสียงส่วนใหญ่ให้ชนะ แต่ในสภาผู้แทนไม่แน่นหนาก็อาศัยงูเห่าที่เข้าสภา จ้างให้มายกมือคือสันดานปฏิรูปก่อนเลือกตั้งยั้งไม่หยุด ยังจะผุดอสรพิษฤทธิ์ล้างผลาญเลือกสรร สว. ก็ส่ออีกบาน หน้าช่างด้านเหมือนถนนปนยางพาราเมื่อไม่ใช่ของแท้แค่ของปลอม ที่คนยอมแต่พร้อมใจ ให้ดูหน้าทุกข์หรือสุขส่วนใหญ่ในแววตา ให้เวลาหลักสูตรนี้ 4 ปี พี่น้องเอ้ย?
อันระบอบระบบสยบมนุษย์ ต้องสิ้นสุดที่ยุติธรรมนำเหตุผลแต่ถ้ายังไม่ยั้งหยุดสุดสัปดน ประชาชนจะชิงชังจนพังครืนเพราะเมื่อคนหม่นหมองรู้มองเหตุ ความสังเวชเวทนาพาขมขื่นคนรู้คิดมีสิทธิ์ฝันอันยั่งยืน
กวีประชาไท,ธุลีดาวหาง